****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 53**

**На 13 април 2016 г. се проведе заседание на Общинска избирателна комисия Ямбол при следния**

**Д н е в е н р е д:**

1. Проект на решение относно: определяне на членове на Общинска избирателна комисия в община Ямбол за присъствие при отваряне на запечатано помещение.

*докладчик: Димитър Събев*

2. Доклад по входяща поща

*докладчик: Екатерина Янева*

3. Разни

**ПРИСЪСТВАХА**: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

**ОТСЪСТВАХА**: Мехмед Мехмедов

Заседанието бе открито в 16.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 10 членове на комисията, имаме кворум за провеждане на днешното заседание.

Предлагам колегата Савов за преброител при поименното отчитане на гласуването, а за изготвяне на протокола- колегата Кирилова. Който е съгласен с така направеното предложение, моля да гласува.

Гласували **За** – 10 членове: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на заседанието е искане на ОД на МВР гр.Ямбол с наш вх.№ 269/21.03.2016г. и №271/04.04.2016г. за предоставяне на документи от произведените на 25 октомври 2015г. избори за общински съветници и кметове във връзка с извършвана от тях проверка по преписка. Исканите документи се съхраняват в запечатано помещение в сградата на общината. По повод визираните искания, изпратихме писмо до ЦИК за разрешаване достъп до исканите документи и помещението, в което същите се съхраняват. В отговор на искането ни, Централна избирателна комисия с писмо ни уведоми, че в конкретния случай не е необходимо изрично разрешение от тяхна страна тъй като в настоящият случай касае предвиден такъв в т.30 и 31 от Решение №2662-МИ/НР от 18.10.2015г. на ЦИК. При отварянето на помещението следва да бъде спазен реда по т.31 от Решение №2662-МИ/НР от 18.10.2015г. Предвид това, следва със свое решение да определим, съответно упълномощим трима членове от комисията, които заедно с определените със заповед № РД02/00821 от 12.10.2015г. на Кмета на общината длъжностни лица от общинската администрация да присъстват при отварянето на помещението. Съответно да определим ден и час за отварянето му. Междувременно Ви докладвам и постъпило, препратено по компетентност писмо от Кмета на община Ямбол писмо от РУ-Раднево във връзка с извършвана проверка за нарушения на ИК, с искане за информация относно конкретно посочено лице дали е упражнил правото си на глас и в случай, че е налице това да представим заверено копие на съответния избирателен списък. По този повод имаме съдействие от общинска администрация в насока в избирателния списък на коя СИК е фигурирало конкретното лице. Не случайно го докладвам и това писмо, тъй като при отварянето на помещението следва да проверим и съответно след това да отговорим и по запитването на РУ-Раднево и представим искания документ.

Преминаваме към предложения за състава от членовете от ОИК, които да присъстват при отваряне на помещението, съответно извършат всички задължения по съставяне на документите, окомплектоването им и изпращането им до РУ-Раднево и ОДМВР Ямбол.

Има ли предложения? Не виждам такива, затова аз ще направя предложение.

 Предлагам Младенка Делибалтова, Мирослава Янева и Екатерина Янева. Някакви коментари по предложението или други предложения? Няма. След като няма подлагам го на гласуване направеното от мен предложение. Който е съгласен посочените членове от ОИК Ямбол да бъдат определени/упълномощени да присъстват при отваряне на помещението, със всички произтичащи от това задължения моля да гласува. за отваряне на помещението

**НЕДЯЛКО САВОВ:** Гласували **За** – 10 членове: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: След като имаме вече конкретни членове трябва да се обединим и около датата и часа за отваряне. Желателно е това да стане още тази седмица, предвид факта, че все пак трябва да се представят своевременно отговори, съответно документи на поискалите ги органи. Имате ли предложения?

**МЛАДЕНКА ДЕЛИБАЛТОВА**: За да могат и колегите от общинската администрация да се организират мисля, за удачно отварянето да се извърши на 15 април 2016г. /петък/ от 14.30 часа.

 **ПРЕДСЕДАТЕЛЯТ ЕКАТЕРИНА ЯНЕВА**: Някой друг? Няма други предложения. Тогава подлагам на гласуване направеното от колегата Делибалтова предложение. Който е съгласен с направеното предложение моля да гласува.

**НЕДЯЛКО САВОВ:** Гласували **За** – 10 членове: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

Против – няма.

След като вече имаме гласувани членове за участие в отварянето, както и датата и часа за това давам думата на колегата Димитър Събев да докладва подготвения от него проект за решение.

**ДИМИТЪР СЪБЕВ**: Колеги, предлагам ви следния проект за решение на ОИК, а именно:

Относно: Определяне на членове на Общинска избирателна комисия в община Ямбол за присъствие при отваряне на запечатано помещение

На основание чл.87, ал.1, т.1 от ИК, във връзка с  т.30 и т.31 от Решение №2662-МИ/НР от 18.10.2015г. на ЦИК Общинска  избирателна комисия в община Ямбол

**РЕШИ:**

1. **ОПРЕДЕЛЯ**
* Екатерина Антонова Янева – председател на ОИК Ямбол
* Мирослава Янева – член на ОИК Ямбол
* Младенка Николова – член на ОИК Ямбол

излъчени от различни партии, които в присъствието на определените със заповед № РД02/00821 от 12.10.2015г. на Кмета на общината длъжностни лица от общинската администрация да присъстват при отварянето на 15 април 2016г. от 14.30 часа на запечатаното помещение, в което се съхраняват изборни книжа и материали от изборите за президент и вицепрезидент на републиката на 23 и 30 октомври 2011 г., от националния референдум на 27 януари 2013 г., от изборите за народни представители на 12 май 2013г., от изборите за членове на Европейския парламент от Република България на 25 май 2014 г., от изборите за народни представители на 5 октомври 2014 г. и от изборите за общински съветници и кметове на 25 октомври 2015г. и НР

1. **УПЪЛНОМОЩАВА**посочените по-горе членове на ОИК Ямбол да подпишат съставените документи, съгласно т.30 и 31 от Решение №2662-МИ/НР от 18.10.2015г. на Централна избирателна комисия.

Решението да се изпрати за сведение в Общинска администрация гр.Ямбол.

Решението подлежи на обжалване  в тридневен срок от обявяването му пред ЦИК, чрез Общинска избирателна комисия в община Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги чухте проекта за решение, който е съгласен с него моля да гласува.

**НЕДЯЛКО САВОВ**: **:** Гласували **За** – 10 членове: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №218-МИ/НР от 13.04.2016г.

Продължаваме по т.2 от дневния ред.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, вече Ви докладвах писмото от кмета на община Ямбол. Друго няма постъпило до този момент.

Някой нещо има ли да добави по т.3 от дневния ред: Разни? Няма. Благодаря Ви колеги, че се отзовахте и присъствахте на днешното заседание.

Закривам днешното заседание.

ПРЕДСЕДАТЕЛ: Екатерина Янева

СЕКРЕТАР: Недялко Савов